CELEX: 32003R0104
Language: el
Date: 2003-01-21 00:00:00
Title: Κανονισμός (ΕΚ) αριθ. 104/2003 της Επιτροπής, της 21ης Ιανουαρίου 2003, για την έκδοση πιστοποιητικών εισαγωγής για ζάχαρη και μείγματα ζάχαρης και κακάου με σώρευση καταγωγής ΑΚΕ/ΥΧΕ και ΕΚ/ΥΧΕ

Avis juridique important

|

32003R0104

Κανονισμός (ΕΚ) αριθ. 104/2003 της Επιτροπής, της 21ης Ιανουαρίου 2003, για την έκδοση πιστοποιητικών εισαγωγής για ζάχαρη και μείγματα ζάχαρης και κακάου με σώρευση καταγωγής ΑΚΕ/ΥΧΕ και ΕΚ/ΥΧΕ  

Επίσημη Εφημερίδα αριθ. L 016 της 22/01/2003 σ. 0009 - 0009

Κανονισμός (ΕΚ) αριθ. 104/2003 της Επιτροπήςτης 21ης Ιανουαρίου 2003για την έκδοση πιστοποιητικών εισαγωγής για ζάχαρη και μείγματα ζάχαρης και κακάου με σώρευση καταγωγής ΑΚΕ/ΥΧΕ και ΕΚ/ΥΧΕΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα(1),τον κανονισμό (ΕΚ) αριθ. 192/2002 της Επιτροπής, της 31ης Ιανουαρίου 2002, για τις λεπτομέρειες έκδοσης πιστοποιητικών εισαγωγής για τη ζάχαρη και τα μείγματα ζάχαρης και κακάο με σώρευση καταγωγής ΑΚΕ/ΥΧΕ ή ΕΚ/ΥΧΕ(2), και ιδίως το άρθρο 6 παράγραφος 3,Εκτιμώντας τα ακόλουθα:(1) Το άρθρο 6 παράγραφος 4, του παραρτήματος III της απόφασης 2001/822/ΕΚ κάνει δεκτή τη σώρευση καταγωγής ΑΚΕ/ΥΧΕ/ΕΚ για τα προϊόντα που υπάγονται στο κεφάλαιο 17 και στις δασμολογικές διακρίσεις 1806 10 30 και 1806 10 90 έως όριο ετήσιας ποσότητας 28000 τόνων ζάχαρης.(2) Στις εθνικές αρχές κατατέθηκαν αιτήσεις, σύμφωνα με τον κανονισμό (ΕΚ) αριθ. 192/2002 για την έκδοση πιστοποιητικών εισαγωγής συνολικής ποσότητας 56000 τόνων που υπερβαίνει την ποσότητα που καθορίστηκε με την απόφαση 2001/822/ΕΚ.(3) Το άρθρο 6 παράγραφος 3 του κανονισμού (ΕΚ) αριθ. 192/2002 ορίζει ότι, όταν οι αιτήσεις για την έκδοση πιστοποιητικών οδηγούν σε υπέρβαση της ετήσιας ποσότητας των 28000 τόνων ζάχαρης, η Επιτροπή εκδίδει κανονισμό που καθορίζει τον ενιαίο συντελεστή μείωσης που πρέπει να εφαρμοσθεί σε καθεμία από τις αιτήσεις που κατατέθηκαν και αναστέλλει την κατάθεση νέων αιτήσεων για το τρέχον έτος.(4) Η Επιτροπή οφείλει επομένως να καθορίσει το συντελεστή μείωσης για την έκδοση πιστοποιητικών εισαγωγής και να αναστείλει την κατάθεση νέων αιτήσεων πιστοποιητικών για το έτος 2003,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Γίνονται δεκτές οι αιτήσεις έκδοσης πιστοποιητικών εισαγωγής που κατατέθηκαν έως τις 9 Ιανουαρίου 2003 δυνάμει του άρθρου 6, του κανονισμού (ΕΚ) αριθ. 192/2002, έως ποσοστό 50 % της ποσότητας που ζητήθηκε.Άρθρο 2Αναστέλλεται για το έτος 2003 η κατάθεση νέων αιτήσεων.Άρθρο 3Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 21 Ιανουαρίου 2003.Για την ΕπιτροπήJ. M. Silva RodríguezΓενικός Διευθυντής Γεωργίας(1) ΕΕ L 314 της 30.11.2001, σ. 1.(2) ΕΕ L 31 της 1.2.2002, σ. 55.